Anes Cunq

Anes Cunq (; ) — Hindistan yazıçısı, jurnalist və köşə yazarı. Onun ən məşhur əsəri olan "Hindistanı kəşf etmək" (1987) Hindistanda qadınların həyatının salnaməsidir və xüsusilə müsəlman qadınların çadra arxasında təsviri ilə diqqət çəkir.
 Həyatı 
Anes Cunq 15 dekabr 1944-cü ildə Rourkelada anadan olub. Heydərabadda böyüyən Anes Cunq zadəgan ailəsindəndir. Onun atası Nəvab Hoş Yar Cunq alim və şair idi və Heydərabad nizamının sonuncu şahzadəsinin müsahibi (məsləhətçisi) vəzifəsində çalışmışdır. Anası və qardaşı da urdu dilidə şeir yazırdı. Heydərabaddakı Osmaniyə Universitetində orta məktəb və kollec təhsilini başa vurduqdan sonra o, ali təhsil almaq üçün ABŞ-a gedib.Burda Ann-Arbor şəhərində yerləşən Miçiqan Universitetində sosiologiya və Amerikaşünaslıq üzrə magistr dərəcəsi almışdır.

O, jurnalist karyerasına "Times of India" nəşri olan "Youth Times"da başlayıb və orada jurnalist və redaktor kimi çalışıb (1973-1980). Daha sonra "The Christian Science Monitor" və "International Herald Tribune" qəzetlərində çalışıb. Anes Cunq Dehlidə yaşayır.

Anes Cunq 1987-ci ildə "Hindistanı kəşf etmək" kitabını nəşr etdirib. Bu, qadınlarla müsahibələrə yönəlmiş səyahət gündəliyidir. O, bu mövzuda bir neçə kitab yazıb və qadınlarla gündəlik həyatları haqqında danışıb, o cümlədən "Yeni Ay Gecəsi: Hindistanda müsəlman qadınlarla görüşlər" (1993), "Yeddi Bacı" (1994). "Sükutu pozmaq" (1997) kitabı dünyanın hər yerindən qadınların həyatı haqqında söhbətlərə əsaslanır.

 Əsərləri 
 When a Place Becomes a Person. Vikas Pub. House, 1977. 
 Flashpoints: Poems in Prose. Tarang Paperbacks, 1981. .
 Unveiling India, Penguin Books, 1987. .
 The Song of India. Himalayan Books, 1990. 
 Night of the New Moon: Encounters with Muslim Women in India. Penguin Books, 1993. 
 Seven Sisters: Among the Women of South Asia. Penguin Books, 1994. 
 Breaking the Silence: Voices of Women from Around the World. Penguin Books, 1997. 
 Olives from Jericho: Peace in Winter Gardens. UNESCO, 1999. .
 Beyond the Courtyard: a Sequel to Unveiling India. Viking, 2003
 Lost Spring: Stories of Stolen Childhood. Penguin Books, 2005. .

 İstinadlar 

 Xarici keçidlər